Gheorghiță anunță că vaccinarea populației ar putea începe în aprilie: "Este un termen realist".
Gheorghiță: În ceea ce priveşte etapa a treia de vaccinare, estimăm că la începutul lunii aprilie. Gheorghiță: În momentul de faţă, pentru etapa 1 sunt prevăzute 376 de centre de vaccinare pentru lucrătorii din sistemul medical şi social. El spune că etapa a doua a campaniei de vaccinare ar putea începe pe data de 15 ianuarie.
Preşedintele Comitetului naţional de coordonare a activităţilor privind vaccinarea, Valeriu Gheorghiţă, a spus, marți, într-un briefing de presă, că etapa a treia de vaccinare împotriva COVID, respectiv pentru populaţia generală, ar putea începe din luna aprilie."În ceea ce priveşte etapa a treia de vaccinare, estimăm că la începutul lunii aprilie. Este un termen realist, pe care îl putem lua în calcul, însă trebuie să înţelegem că folosim acest termen de estimare pentru că momentul de început al vaccinării pentru această categorie practic este influenţat de ritmul de livrare a dozelor de vaccin şi de capacitatea de vaccinare. În momentul de faţă, pentru etapa 1 sunt prevăzute 376 de centre de vaccinare pentru lucrătorii din sistemul medical şi social. În 251 de centre astăzi se vaccinează", a spus Gheorghiţă.Conform sursei citate, etapa a doua a campaniei de vaccinare ar putea începe pe data de 15 ianuarie."Vom începe cu persoanele care sunt internate în centrele medico-sociale. Vorbim de 1.884 de centre medico-sociale şi sunt aproape 40.000 de persoane în aceste centre, iar vaccinarea personalului se va efectua prin echipe mobile de vaccinare", a mai spus Gheorghiță.Preşedintele Comitetului naţional de coordonare a activităţilor privind vaccinare a adăugat că în această a doua etapă vor fi vaccinate patru milioane de persoane, cu vârsta de peste 60 de ani şi persoane cu boli cronice".